రామాయపట్నం ఓడరేవు

**రామాయపట్నం ఓడరేవు** ఆంధ్రప్రదేశ్‌ ప్రకాశం జిల్లాలోని రామాయపట్నం వద్ద ఉన్న లోతైన సముద్ర ఓడరేవు. ఈ ఓడరేవును ఆంధ్రప్రదేశ్ ప్రభుత్వ సంస్థ అయిన ఆంధ్రప్రదేశ్ మారిటైమ్ బోర్డు ఆధ్వర్యంలో రామాయపట్నం పోర్ట్ డెవలప్‌మెంట్ కార్పొరేషన్ లిమిటెడ్ నిర్మిస్తోంది.

ఈ ఓడరేవులో చుట్టూ బ్రేక్ వాటర్స్ తో కూడిన ఒక కృత్రిమ నౌకాశ్రయం ఉంది. ఓడరేవు లోపల ఉన్న కంటైనర్ బెర్తులు, బొగ్గు బెర్తులు, బహుళార్ధసాధక బెర్తుల ద్వారా సరుకును రవాణా చేస్తారు. దీని గరిష్ట లోతు . పనామాక్స్ నౌకలు ఇక్కడికి రాకపోకలు చెయ్యగలవు. ఆంధ్రప్రదేశ్ మారిటైమ్ బోర్డు ప్రకారం, ఓడరేవు డ్రాఫ్ట్ (లోతు) దాదాపు . ఇది నౌకాశ్రయ జెట్టీల వద్ద 85,000 డెడ్ వెయిట్ టన్నుల ఓడలను నిలుపుకునే సౌకర్యాన్ని కల్పిస్తుంది.

## స్థానం, వాతావరణ శాస్త్రం
రామాయపట్నం ఓడరేవు బంగాళాఖాతం ఒడ్డున 15.019167° ఉత్తర అక్షాంశం, 80.052500° తూర్పు రేఖాంశం వద్ద ఉంది. ఇది దాదాపు  ఉలవపాడుకు ఆగ్నేయంగా 13 కి.మీ., ఒంగోలుకు దక్షిణంగా 80 కి.మీ. దూరంలో ఉంది. ఇది కృష్ణపట్నానికి ఉత్తరాన, కృష్ణపట్నం ఓడరేవు నుండి 83 కి.మీ. దూరాన ఉంది. రేవు నుండి 10 కి.మీ. వ్యాసార్థం. లోపల వన్యప్రణి కేంద్రాలు గానీ, పర్యావరణ పరంగా సున్నితమైన ప్రాంతాలు గానీ లేవు.

రామాయపట్నం ప్రాంతంలో వేడిగా, ఉపఉష్ణమండల వాతావరణం ఉంటుంది. తీవ్రమైన వేసవి, ఏటా వచ్చే రుతుపవనాలు ఉంటాయి. రామాయపట్నం కాలానుగుణ ఉష్ణోగ్రత వైవిధ్యాన్ని అనుభవిస్తుంది; వాతావరణం వేడిగా, తేమగా ఉంటుంది. కాలానుగుణ వర్షపాతం 18-40°C మధ్య ఉంటుంది. ఏప్రిల్, మే లు అత్యంత వేడిగా ఉండే నెలలు కాగా, డిసెంబరు, జనవరి అత్యంత చల్లగా ఉండే నెలలు. ఏప్రిల్ నుండి జూలై వరకు సగటు నెలవారీ ఉష్ణోగ్రత 30°C కంటే ఎక్కువగా ఉంటుంది. మేలో గరిష్ట నెలవారీ ఉష్ణోగ్రత 42°C ఉంటుంది. ఆగస్టు నుండి మార్చి ఉష్ణోగ్రతలు 30°C కంటే తక్కువగా ఉంటాయి. జనవరి, డిసెంబర్ నెలల్లో 20°C తో అత్యల్ప నెలవారీ ఉష్ణోగ్రతలు ఉంటాయి. జూన్ నుండి సెప్టెంబర్ వరకు నైరుతి రుతుపవనాలు, అక్టోబరు నుండి డిసెంబర్ వరకు ఈశాన్య రుతుపవనాలు వర్షాన్ని తెస్తాయి. వర్షాకాలంలో అధిక అలల ప్రభావం కారణంగా సమీప తీరం సాపేక్షంగా నిటారుగా ఉంటుంది.  బంగాళాఖాతంలో అల్పపీడనం కారణంగా, రామాయపట్నం తీరప్రాంతంలో, ముఖ్యంగా మే లోను, సెప్టెంబరు - నవంబరు మధ్య కాలం లోనూ 60 కి.మీ/గం కంటే ఎక్కువ వేగంతో తుఫానులు సంభవిస్తాయి. అయితే అక్టోబరులో తుఫానులు ఎక్కువగా వస్తాయి.

ఈ ప్రాంతం తీరప్రాంత ఒండ్రుమట్టితో కప్పబడి ఉంటుంది, ఇందులో అక్కడక్కడా ఇసుక, బంకమట్టి పొరలు ఉంటాయి. పై పొరలో 6 నుండి 7 మీటర్ల లోతులో మంచినీటి జలాశయంతో కూడిన ఇసుక ఉంటుంది. దాని కింది పొరలో సిల్ట్, బంకమట్టి ఉప్పునీటి జలాశయం ఉంటాయి. మరింత లోతుల్లో హార్డ్ రాక్ షిస్ట్ ఉంటుంది. ఓడరేవు ప్రాంతానికి పశ్చిమాన తెట్టు గ్రామం సమీపంలో ఉన్న ప్రాంతం లాటరైట్, షిస్ట్ పొరలతో కప్పబడి ఉంటుంది. ఈ ఓడరేవు *భారతదేశ భూకంప జోన్ మ్యాప్ IS: 1893 పార్ట్ 1, 2002* ప్రకారం క్లాస్ III భూకంప జోన్ పరిధిలోకి వస్తుంది. ఇది కొద్దిపాటి భూకంప సంభవాలను సూచిస్తుంది.  బాతిమెట్రిక్ సర్వే ప్రకారం, తీరం నుండి 13 కిలోమీటర్ల దూరం వరకు నీటి లోతు 20 మీటర్లు ఉంటుంది.

## రేవు వివరాలు

### హార్బరు
రామాయపట్నం డీప్ సీ పోర్టు లోని నౌకాశ్రయం ఒక కృత్రిమ నౌకాశ్రయం. బ్రేక్ వాటర్స్, దీనికి అలల నుండి రక్షణ కల్పిస్తుంది. హార్బర్ బేసిన్‌లో నీటి లోతు . ఇది పెద్ద ఓడలకు కూడా వసతి కల్పిస్తుంది. అప్రోచ్ ఛానల్ , ఇది నౌకను జెట్టీ వద్ద బెర్త్ చేయడానికి ముందు అవసరమైన విధంగా దిశను మార్చడానికి వీలు కలిగిస్తుంది.

### అప్రోచ్ ఛానల్

## రవాణా సౌకర్యం
సమీపంలో ఉన్న జాతీయ రహదారి 16 ఓడరేవు నుండి 4.5 కి.మీ. దూరంలో ఉంది. ఇది కోల్‌కతా, చెన్నై లకు రేవును కలుపుతుంది. ఇది ఆంధ్రప్రదేశ్‌లోని గుంటూరు, విజయవాడ, విశాఖపట్నం నగరాలకు అనుసంధానించబడి ఉంది. ఓడరేవు నుండి జాతీయ రహదారి 16 దాకా 4-లేన్ల రహదారి ఉంది, దీనిని 6 లేన్‌లుగా విస్తరించాలనే ప్రణాళిక ఉంది. .

ఈ ఓడరేవు తెట్టు రైల్వే స్టేషను ద్వారా హౌరా-చెన్నై ప్రధాన మార్గానికి అనుసంధానించబడి ఉంది. రేవు నుండి స్టేషను దాకా రైలు మార్గం పొడవు దాదాపు 7.3 కి.మీ.

## మూలాలు

వర్గం:Coordinates on Wikidata
వర్గం:ఆంధ్రప్రదేశ్ ఓడరేవులు